責躬詩（斯二七一七下同）
作者：崔湜
朝代：唐

paragraphs: 嘗聞古人說：「正直神不欺。
」忠義恆獨守，堅貞每自持。
効官已十載，理劇猶未期，獄聽除苛慘，刑章息滯疑。
豈得保世業，諒以答明時；顧無白玉玷，忽負蒼蠅詩。
扃固（錮）非所恥，幽寃誰爲辭！楚囚應積[□]，秦繫亦銜悲。
永夜振衣坐，故人不在茲。
流靈自蕪漫，芳草獨葳蕤。
日月行無舍，平生志莫追。
山林如道喪，州縣豈心期？
助思紛何在，清神悵不怡。
自憐暗成事，感歎興此詞。